OpenLLM-France/wikimedia huggingface dataset:
# Marià Callau Martí

Marià Callau Martí (el Perelló, 1 de novembre de 1902 - Marsella, 7 d'abril de 1945) fou un dirigent de la CNT i posterior alcalde de Vilanova i la Geltrú.
Nascut a El Perelló el 1906 es traslladà a viure a Vilanova i la Geltrú. Treballador del tèxtil, era contramestre a la fàbrica de la Rambla. En representació de la CNT formà part del Comitè de Defensa Local, constituït el 22 de juliol de 1936. Fou regidor de l'Ajuntament de Vilanova i la Geltrú des de l'octubre de 1936 i des del març de 1937 en fou el Conseller Regidor Primer, equivalent a primer tinent d'alcalde. El juny de 1938 ocupà accidentalment l'alcadia i el 2 de setembre del mateix any en fou escollit alcalde. Només presidí una sessió perquè fou cridat al front. Exiliat el 1939, va passar per diversos camps de concentració i participà en la resistència francesa per contenir l'amenaça nazi. Morí l'abril de 1945 a Marsella, on fou enterrat. Posteriorment les seves despulles foren traslladades a Vilanova i la Geltrú.
| Precedit per: Joan Recasens Farré | Alcalde de Vilanova i la Geltrú setembre 1938 - octubre 1938 | Succeït per: Carles Figueres i Mestres |

## Referències

* 1 2 3 Puig Rovira, Francesc X. Diccionari biogràfic de Vilanova i la Geltrú : dones i homes que han fet història. Vilanova i la Geltrú: Ajuntament de Vilanova i la Geltrú, 2003, p. 73-74. ISBN 84-85960-83-1.

## Enllaços externs

* | Breu biografía a veuobrera.org
# Marc Letori Plancià

Marc Letori Plancià (llatí: Marcus Laetorius Plancianus) va ser un magistrat romà del segle iii aC.
Va ser magister equitum del dictador Quint Ogulni Gal l'any 257 aC, segons diuen els Fasti Capitolini.

## Referències

* ↑ [https://quod.lib.umich.edu/m/moa/acl3129.0002.001/719?rgn=full+text;view=image;q1=LaetoriusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 709. ]
# Marcus Ljungqvist

Marcus Ljungqvist (Falun, 26 d'octubre de 1974) és un ciclista suec, professional des del 1998 al 2009. Una vegada retirat va exercir de director esportiu al Team Sky del 2010 al 2013. Tres vegades campió nacional de ciclisme en ruta, el 2002 va guanyar la Volta a Luxemburg. Va participar en els Jocs Olímpics d'Estiu de 2004 i 2008.

## Palmarès

* 1996
** Campió de Suècia en ruta
* 1998
** Vencedor d'una etapa de la Volta al Japó
* 1999
** Vencedor d'una etapa del Tour de Langkawi
* 2001
** Campió de Suècia en ruta
** Vencedor d'una etapa del Tour de Normandia
** Vencedor d'una etapa de la Volta a Rodes
** Vencedor d'una etapa de la Rheinland-Pfalz Rundfahrt
* 2002
** 1r a la París-Camembert
** 1r a la Volta a Luxemburg i vencedor d'una etapa
** 1r a la Route Adélie
* 2004
** 1r a la Scandinavian Open Road Race
* 2006
** Vencedor d'una etapa de la París-Corrèze
* 2009
** Campió de Suècia en ruta

### Resultats al Tour de França

* 1999. 131è de la classificació general
* 2004. 132è de la classificació general
* 2005. 125è de la classificació general

### Resultats a la Volta a Espanya

* 2005. 113è de la classificació general
* 2006. 53è de la classificació general
* 2007. 43è de la classificació general

### Resultats al Giro d'Itàlia

* 2004. 63è de la classificació general

## Referències

* ↑ «LJUNGQVIST Marcus (Per Marcus)». [Consulta: 17 octubre 2023].
* ↑ «Marcus Ljungqvist's profile at Team Sky». BSkyB, 04-01-2010. Arxivat de l'original el 2010-12-30.
* ↑ «Olympedia – Marcus Ljungqvist». [Consulta: 17 octubre 2023].

## Enllaços externs

* Web personal
* Fitxa de Marcus Ljungqvist a sitiodeciclismo.net
# Marmota de Ménzbir

La marmota de Menzbier (Marmota menzbieri) és una espècie de rosegador de la família dels esciúrids. Viu al Kazakhstan, el Kirguizstan i l'Uzbekistan. Els seus hàbitats naturals són les estepes de muntanya i els prats alpins. Hiberna des de finals d'agost o principis de setembre fins a la fosa de la neu de l'any següent. Està amenaçada per la destrucció del seu entorn per l'expansió de l'agricultura.
Aquest tàxon fou anomenat en honor del zoòleg i zoogeògraf soviètic Mikhaïl Menzbier.

## Referències

* ↑ Tsitsulina, K. Marmota menzbieri. UICN 2008. Llista Vermella d'espècies amenaçades de la UICN, edició 2008, consultada el 2 novembre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 271. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Marmota bobac

La marmota bobac (Marmota bobak) és una espècie de marmota que habita les estepes de Rússia i Àsia central incloent l'Himàlaia i la meseta del Tibet.
Junt amb la marmota alpina és l'única marmota europea. Es troba a l'est d'Europa fins a Belarrússia, Ucraïna i Rússia fins al Kazakhstan.

## Característiques

Es mostra activa durant uns cinc mesos i mig l'any. Triga tres anys per arribar a la maduresa sexual. Poden ser hostes de la pesta bubònica.
És una espècie de mida petita i formes més gràcils que les altres marmotes. El cos fa 58 cm i s'hi afegeix la cua de 14,5 cm. El pelatge és curt i de color terra, per a camuflar-se.
És un animal social en grups familiars. Les lludrigueres es fan servir durant moltes generacions i poden arribar a fer 100 m de llarg i tenir tres entrades diferenciades. Les cambres d'hibernació poden estar a 4 metres sota terra. Hibernen en grups de 12 a 15 individus.

## Subespècies

* M. b. bobak
* M. b. tschaganensis

## Referències

* ↑ Grubb, Peter. Wilson, D. E. (ed.); Reeder, D. M. (ed.). Mammal Species of the World. 3a ed.. Johns Hopkins University Press, 16 novembre 2005. ISBN 0-801-88221-4.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Margaret de Lincoln

Margaret de Lincoln (c. 1206–març de 1266) va ser una rica noble anglesa, segona comtessa de Lincoln. Va heretar el comtat de Lincoln per drets propis i honors de Bolingbroke de part de la seva mare Hawise de Chester; va rebre una part de les propietats del seu primer marit, i va adquirir una tercera part de l'extens comtat de Pembroke després de la mort del seu segon marit, Walter Mariscal, cinquè comte de Pembroke. El seu primer marit va ser John de Lacy, segon comte de Lincoln, amb qui va tenir dos nens. Hi ha qui ha considerat Margaret "una de les dues més grans dones que va tenir el segle xiii".

## Referències

* ↑ Mitchell (2003), Linda Elizabeth, Retrats de Dones Medievals: Família, Matrimoni, i Política a Anglaterra 1225-1350, Palgrave Macmillan, accés el 28 de setembre de 2009, p.42
# Marty (sèrie de televisió)

Marty és una sèrie britànica d'humor en sketch feta el 1968 per la cadena BBC i protagonitzada per Marty Feldman, Tim Brooke-Taylor, John Junkin, Roland MacLeod, Mary Miller. Hi va haver una segona sèrie feta el 1969, titulada It's Marty. En total es van produir 12 episodis.
Els guionistes foren John Cleese, Tim Brooke-Taylor, John Junkin, Marty Feldman, Barry Took, Graham Chapman, Terry Jones, Philip Jenkinson, Donald Webster, Peter Dickinson, Terry Gilliam, Michael Palin, John Law, Frank Muir i Denis Norden. Lionel Blair va coreografiar una rutina per a un episodi de It's Marty. Took i Marty Feldman van rebre un premi pel programa de l'actor Kenneth Horne.
Una compilació dels sketches sobrevivents de la sèrie ha estat editat en DVD, amb el títol The Best of Marty Feldman.

## Premis

* 1969 Premis BAFTA de la Televisió
       Millor Artista d'Entreteniment - Marty Feldman
       Millor Producció d'Entreteniment - Dennis Main-Wilson
       Millor guionista - Marty Feldman i Barry Took
* 1969 Premis Writer's Guild of Great Britain
       Millor Guió d'entreteniment - pels guionistes de Marty i It's Marty

## Referències

* ↑ Marty. «Marty TV Shows», 04-03-2016. [Consulta: 1r maig 2019].
* ↑ «Marty». [Consulta: 1r maig 2019].
# Marià Matarrodona

Marià Matarrodona (Moià, ? - Manresa, 17-6-1865 fou un organista català de la primera meitat del segle xix.
Va ser organista de la Seu de Manresa des de 1812 i fins a la seva mort. Igualment va fer funcions de mestre de capella del mateix temple, en diverses ocasions i circumstàncies, sempre de forma interina.
No se li coneix producció musical.

## Bibliografia

Diccionario de la Música Española e Iberoamericana
# Mary Eliza Fullerton

Mary Eliza Fullerton (Glenmaggie, Victòria, 14 de maig de 1868 - 23 de febrer de 1946) fou una escriptora feminista australiana.

## Biografia

Fullerton nasqué el 14 de maig del 1868 a Glenmaggie, Victòria (Austràlia). Fou educada a casa per sa mare i a l'escola estatal. Després de deixar l'escola, es va quedar en la propietat dels seus pares, fins que es traslladà a Melbourne quan tenia vint anys.
Participà en el moviment sufragista femení des de la dècada del 1890 i primeria de 1900. Durant la Primera Guerra Mundial, escrigué articles sobre temes feministes i argumentà en contra del reclutament per a publicacions victorianes. Fou membre del Partit Socialista Victorià i de l'Associació Política de Dones.
Visità Anglaterra el 1912 i s'hi traslladà el 1922 amb la seua companya Mabel Singleton.
Va morir a Maresfield, Anglaterra, el 23 de febrer de 1946.

## Carrera literària

Escrigué històries, articles i versos per a revistes i periòdics, a vegades amb el pseudònim d'Alpenstock. Publicà tres novel·les entre 1921 i 1925 amb el seu propi nom, però per temor als prejudicis contra ella com a dona sense educació universitària, la publicació de les seues dues últimes obres en vers, Les pigues fan tan poc amb la seua privacitat i La meravella i la poma, els publicà amb el pseudònim E. Miles Franklin l'ajudà en la publicació. La seua identitat com a autora fou revelada pòstumament.

## Referències

* ↑ «Fullerton, Mary Eliza (1868–1946)». Women in World History: A Biographical Encyclopedia. Encyclopedia.com. [Consulta: 9 agost 2019].
* 1 2 3 O'Neill. «Fullerton, Mary Eliza (1868–1946)». Australian Dictionary of Biography. National Centre of Biography, Australian National University. [Consulta: 9 agost 2019].
* 1 2 «Fullerton, Mary E.». Australian Poetry Library. Arxivat de l'original el 2021-06-18. [Consulta: 9 agost 2019].
# Mary Dyer

Mary Barrett Dyer (1611-1660) va ser una quàquera anglesa que hom considera la darrera víctima mortal per motius religiosos a l'Amèrica del Nord.
Expulsada de la colònia de Massachusetts el 1638 passà a Rhode Island i després retornà a Anglaterra on s'uní als quàquers. Tornà a Rhode Island el 1657 i l'any següent protestà a Boston per la nova llei que bandejava el quaquerisme. Va ser arrestada i expulsada de la colònia. Va predicar la seva fe per Nova Anglaterra i, novament arrestada, va ser sentenciada a mort i, en no retractar-se, va ser executada a la forca.

## Enllaços externs

* (anglès) Biografia de Mary Dyer a WomensNews Arxivat 2009-07-27 a Wayback Machine.
* (anglès) Mary Dyer: Una màrtir quàquera Arxivat 2009-04-16 a Wayback Machine.
* (anglès) Judicis sense justícia: Mary Dyer Arxivat 2009-03-24 a Wayback Machine.
# Masturus lanceolatus

Masturus lanceolatus o bot és una espècie de peix de la família dels mòlids i de l'ordre dels tetraodontiformes.

## Morfologia

* Els mascles poden assolir 337 cm de longitud total i 2.000 kg de pes.

## Hàbitat

És un peix marí i d'aigües profundes que viu fins als 670 m de fondària.

## Distribució geogràfica

Es troba a les aigües tropicals i subtropicals de tots els oceans. A l'Atlàntic occidental és present des de Carolina del Nord (Estats Units) fins al sud-est del Brasil.

## Observacions

És inofensiu per als humans.

## Referències

* ↑ World Register of Marine Species (anglès)
* ↑ Tortonese, E., 1990. Molidae. p. 1077-1079. A: J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* 1 2 3 4 FishBase (anglès)
* ↑ Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, Estats Units. 354 p.

## Enllaços externs

* AQUATAB
* Australian Museum Arxivat 2010-08-28 a Wayback Machine. (anglès)
# Amblyeleotris taipinensis

Amblyeleotris taipinensis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 4,4 cm de longitud total.

## Distribució geogràfica

Es troba al Mar de la Xina Meridional.

## Referències

* ↑ Bleeker P. 1874. Notice sur les genres Amblyeleotris, Valenciennesia et Brachyeleotris. Versl. Akad. Amsterdam (Ser. 2) v. 8. 372-376.
* ↑ BioLib (anglès)
* 1 2 FishBase (anglès)

## Bibliografia

* Chen, I.S., K.T. Shao & J.P. Chen. 2006. Two new species of shrimp gobiid, Amblyeleotris (Teleostei : Gobiidae), from the West Pacific. Journal of Natural History 40: 2555–2567.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# The Best of R.E.M.

The Best of R.E.M. és una compilació de grans èxits de la banda estatunidenca de rock alternatiu R.E.M., publicada el 30 de setembre de 1991, poc després de l'èxit del setè àlbum d'estudi de la banda, Out of Time, publicat per Warner Bros. però, va ser llançat per l'anterior discogràfica de la banda, I.R.S. Records, i només inclou temes dels seus primers cinc àlbums mentre el grup estava amb aquest segell. Com a tal, cobreix la seva producció del 1982 al 1987.
Aquest treball només es va llançar al Regne Unit, Nova Zelanda, Austràlia, Brasil i Xile, amb notes de línia de Remarks: The Story of R.E.M. de Tony Fletcher (un àlbum de grans èxits als Estats Units havia estat publicat anteriorment amb una llista de temes molt similar titulada Eponymous). No té cap mescla alternativa (a diferència d'Eponymous); totes les cançons són les versions de l'àlbum.
Es van treure tres cançons de cadascun dels primers cinc àlbums d’estudi i una cançó de Chronic Town, el primer EP de la banda, que va fer un total de setze cançons del disc.

## Recepció

"Una considerable millora de la útil, però atzarosa col·lecció Eponymous", va escriure Dan Maier en una ressenya de 5/5 a la revista Select . "Passaran uns anys abans que Warners publiqui el seu propi "Best Of". Mentrestant, això ho farà molt bé."
Fou certificat amb disc d'or a Alemanya i al Regne Unit.

## Referències

* ↑ revista Select , issue 17, November 1991
* ↑ «Rem > The Best Of» (en anglès). BPI. [Consulta: 17 agost 2021].
# Artifi (general)

Artifi fill d'Artaban (quasi amb seguretat el germà de Darios I el Gran) fou un príncep aquemènida i general de l'exèrcit persa (actuava vers el 480 aC). És esmentat per Heròdot. Va dirigir els contingents de dadices i gandares a l'expedició de Xerxes I de Pèrsia a Grècia.
# Pere de Sant Joan

Pere Sant Joan, a vegades Pere de Santjoan o Pierre de Saint-Jean (?, segle XIV - ?, segle xv) va ser un mestre d'obres i escultor picard.
Hi ha documentació acreditativa de la seva existència entre els anys 1396 i el 15 abril 1431. Originari de la Picardia, fou actiu a Catalunya, Mallorca, Girona, Elna, Perpinyà, Castelló d'Empúries, Seu d'Urgell i Barcelona. El 1396 treballà a la ciutat de Mallorca, on dirigí les obres del portal del Mirador de la Seu, i el 1398 feu les escultures del portal de l'Església de Sant Miquel de Palma, que mostren un estil arcaïtzant davant les noves tendències provinents de la zona picardoflamenca. Entre el 1397 i el 1404 ocupà el càrrec de mestre major de la seu de Girona, i el 1410 contractà, juntament amb Antoni Canet, la talla del cor de la Catedral de la Seu d'Urgell (actualment es troba un fragment d'aquesta al Museo Lázaro Galdiano, a Madrid), on és palesa una proximitat estilística amb Pere Sanglada. Hom li atribueix també una Mare de Déu amb el Nen (que ara es pot trobar al Museu Provincial, a Girona) i també les escultures de la portalada de l'església de Santa Maria de Castelló d'Empúries. Altres obres seves són els treballs de la Portalada del claustre del Convent de Sant Agustí Vell de Barcelona en 1415.

## Referències

* 1 2 «.xml Pere de Sant Joan». Gran Enciclopèdia Catalana. Barcelona: Grup Enciclopèdia Catalana.
* 1 2 3 Guillouët, Jean-Marie. «Sant Joan, Pere de». Magistri Cataloniae. [Consulta: 22 febrer 2020].
# Zakaria Labyad

Zakaria Labyad (àrab: زكريا لبيض, Zakariyā Labyaḍ) (Utrecht, 9 de març de 1993) és un futbolista professional marroquí d'origen neerlandès que juga com a mitjapunta pel Yunnan Yukun.

## Palmarès
### Club

Ajax
* Eredivisie (1): 2018–19
* KNVB Cup (1): 2018–19

## Referències

* ↑ https://www.ajax.nl/teams/ajax-1/selectie/speler/zakaria-labyad.htm?dbpage=426352
* ↑ «Zakaria Labyad». footballzz.co.uk, 12-03-2012. [Consulta: 12 març 2012].

## Enllaços externs

* Zakaria Labyad a Voetbal International (neerlandès)
# Txervianka

Txervianka (en rus: Червянка) és un poble de l'óblast de Tiumén, a Rússia, que en el cens del 2010 tenia 148 habitants.
# Universitat Autònoma de Nuevo León

La Universitat Autònoma de Nuevo León (castellà: Universidad Autónoma de Nuevo León, UANL) és una universitat pública amb set campus al nord de l'estat de Nuevo León.
Fundada com a Universitat de Nuevo León el 25 de setembre de 1933, és la tercera universitat pública més gran de Mèxic pel que fa a la població estudiantil (141.971 estudiants el 2011) i la institució d'ensenyament superior més important del nord-est de Mèxic. També és la universitat més antiga de l'estat, actualment té la seu a San Nicolás de los Garza, un suburbi de Monterrey.

## Campus

La universitat té set campus arreu de l'estat:
* Ciutat Universitària de San Nicolás de los Garza, que disposa de l'estadi de futbol; les dues majors biblioteques, laboratoris de computació, entre d'altres instal·lacions.
* Campus de Ciències Agrícoles i Animals a General Escobedo, amb el centre de recerca i desenvolupament en ciències dels aliments (CIDIA).
* Campus de Ciències de la Salut a Monterrey.
* Campus de Marín a Marin, amb l'escola d'agronomia.
* Campus Mederos a Monterrey, que allotja les Escoles d'Economia, Estudis de Comunicació, Música, Ciències Polítiques i Relacions Internacionals, Arts Escèniques i Arts Visuals, a més del teatre universitari, una branca estatal de l'Associació de Centres de Comerç Mundial i el Centre de Recerca en Educació Bilingüe (CIDEB).
* Campus de Linares a Linares, que allotja les escoles de Ciències de la Terra, Silvicultura i una branca de les escoles de Comptabilitat i Administració d'Empreses.
* Campus Sabinas Hidalgo a Sabinas Hidalgo, seu d'una branca local de les escoles de Dret i Administració d'Empreses.

## Esport

Els clubs esportius de la universitat reben el nom de tigres. L'equip de futbol americà s'anomena Auténticos Tigres i el de futbol és el Tigres de la UANL.

## Referències

* ↑ Harden Cooper, Ricardo «Còpia arxivada» (en castellà). El Porvenir, 22-01-2007 [Consulta: 19 febrer 2022]. Arxivat 2011-07-21 a Wayback Machine. «Còpia arxivada». Arxivat de l'original el 2011-07-21. [Consulta: 19 febrer 2022].
* ↑ «Presenta a comunidad universitaria último informe de actividades» (en castellà). Universidad Autónoma de Nuevo León, 2011. Arxivat de l'original el 2015-08-07. [Consulta: 8 maig 2014].
* ↑ «Antecedentes: la historia de la UANL». Universidad Autónoma de Nuevo León, 05-07-2006. [Consulta: 5 agost 2014].
* 1 2 3 4 5 6 «About the UANL». Universidad Autónoma de Nuevo León, 2011. Arxivat de l'original el 2015-08-07. [Consulta: 8 maig 2014].
* ↑ «Inauguran Campus de Ciencias Agropecuarias» (en castellà). Universidad Autónoma de Nuevo León, 04-09-2008. Arxivat de l'original el 2008-09-17. [Consulta: 3 octubre 2009].
# Universitat Russa de l'Amistat dels Pobles

La Universitat Russa de l'Amistat dels Pobles (RUDN), coneguda de 1961 fins a 1991 com a Universitat Patrice Lumumba, en honor al líder independentista congolès que havia estat assassinat en un cop d'estat aquell gener, és una universitat pública situada a Moscou.
Va ser fundada el 1960 per mitjà d'una resolució del Comitè Central del Partit Comunista de la Unió Soviètica i del Consell de Ministres de l'URSS amb l'objectiu d'ajudar els països que recentment havien aconseguit la independència de les potències colonials i promoure els interessos de la política exterior soviètica als països no-alineats. El propòsit principal de la universitat era formar persones d'Àsia, Àfrica, Europa de l'Est i Amèrica Llatina, i va ser considerada l'«Oxford» de Rússia a mitjans dels anys 1980 a causa del prestigi que va aconseguir ràpidament.
Sergey Vasilievich Rumiantsev, doctor en enginyeria, va ser el primer rector de la universitat. Va ser el seu rector fins al 1970. L'any 1960 es van iniciar els estudis de rus per a estudiants internacionals. Els primers 288 estudiants de 47 països es van graduar el 1965.
El març de 2023, el nom de Patrice Lumumba va tornar a formar part del nom oficial de la universitat.

## Referències

* ↑ Abigail Judge Kret, "'We Unite with Knowledge' The Peoples’ Friendship University and Soviet Education for the Third World." Comparative Studies of South Asia, Africa and the Middle East 33.2 (2013): 239-256.
* ↑ «Decree of the Central Committee of the CPSU, Council of Ministers of the USSR of 05.02.1960 N 130 "On the organization of the Peoples' Friendship University"». consultant.ru, 11-10-2022. Arxivat de l'original el 2022-07-06. [Consulta: 11 octubre 2022].
* ↑ Rubinstein, p. 64.
* ↑ «Peoples Friendship University of Russia». usnews.com, 11-10-2022. Arxivat de l'original el 2022-07-10. [Consulta: 11 octubre 2022].
* ↑ «Press release on restoring the name of Patrice Lumumba to the Peoples’ Friendship University of Russia - Министерство иностранных дел Российской Федерации». [Consulta: 9 agost 2023].
* ↑ «РУДН вернули имя Патриса Лумумбы». [Consulta: 9 agost 2023].
* ↑ «РУДН спустя 30 лет вернули имя Патриса Лумумбы» (en rus), 23-03-2023. [Consulta: 9 agost 2023].

## Bibliografia

* Katsakioris, Constantin (en anglès) Journal of Global History, 14, 2, 01-07-2019, pàg. 281–300. DOI: 10.1017/S174002281900007X. ISSN: 1740-0228.
* Kret, Abigail Judge Comparative Studies of South Asia, Africa and the Middle East, 33, 2, 01-08-2013, pàg. 239–256. DOI: 10.1215/1089201X-2322516. ISSN: 1089-201X.
* Rubinstein, Alvin Z. Problems of Communism, 20, 6, 1971, pàg. 64–69 [Consulta: 15 December 2021].
* Vitzthum, Nikolaus Graf Demokratizatsiya, 30, 3, Summer 2022, pàg. 357–392.
# Ureña

«Ureña» té aquests significats: